**Hotelijersko- turistička i ugostiteljska škola Zadar**

Antuna Gustava Matoša 40, 23000 Zadar

OIB: 91757782000 // RKP: 19773

Tel: 023/ 335-295

E-mail: [htus.zadar@skole.hr](mailto:htus.zadar@skole.hr)

KLASA: 400-02/24-01/1

URBROJ: 2198-1-61-24-1

Zadar, 26. travnja 2024. godine

**PREDMET:**

**Obrazloženje prijedloga izmjena i dopuna financijskog plana**

**za 2024. – Rebalans 1**

**OSNOVNI PODACI O ŠKOLI**

**Hotelijersko – turistička i ugostiteljska škola Zadar je javna ustanova srednjeg odgoja i obrazovanja. Osnivač je Zadarska županija (Rješenje Ministarstva prosvjete i športa, Klasa: 602-03/92-01-769, Urbroj: 532-02-6/3-93-01, od 8. veljače 1993. godine).**

Škola djeluje u zgradi izgrađenoj 1972. godine, smještenoj izvan grada pa većina učenika putuje javnim gradskim ili međugradskim prijevozom. Prostor se dijeli s Ekonomskom- birotehničkom i trgovačkom školom Zadar te raspolaže sa 15 specijaliziranih učionica, 5 praktikuma s garderobama, 9 kabineta, dvorane za tjelesni odgoj, vanjskim igralištem i knjižnicom.

Škola obrazuje učenike za zanimanja: kuhar, konobar, slastičar, turističko- hotelijerski komercijalist, hotelijersko- turistički tehničar, pomoćni kuhar i slastičar (učenici s teškoćama u razvoju), pomoćni konobar (učenici s teškoćama u razvoju).

**IZVORI FINANCIRANJA**

Škola se financira sredstvima **Ministarstva znanosti, obrazovanja i športa** (plaće i doprinosi na plaće, materijalna prava radnika iz Kolektivnog ugovora, naknada za nezapošljavanje osoba s invaliditetom), decentraliziranim sredstvima **Zadarske županije** (materijalni izdaci), kao i **vlastitim sredstvima** te sredstvima dobivenima putem **EU projekata**.

**OBRAZLOŽENJE REBALANSA 1 ZA 2024. GODINU**

U skladu s čl. 29. i 30. Zakona o proračunu (NN 87/08, 136/12, 15/15 i 144/21) i Zakona o fiskalnoj odgovornosti (NN 139/10, 19/14, 111/18) te nizom drugih propisa koji uređuju područje stjecanja i raspoređivanja proračunskih sredstava (Pravilnik o proračunskom računovodstvu i računskom planu, Pravilnik o proračunskim klasifikacijama), donesene su izmjene i dopune financijskog plana proračunskog korisnika za 2024. godinu – Rebalans 1.

Rebalans 1 sadrži prihode i primitke iskazane po vrstama i po izvorima iz kojih potječu te rashode i izdatke razvrstane prema izvorima financiranja, predviđene za potrebe škole do kraja godine.

Svi prihodi i primici kao i rashodi i izdaci utvrđeni ovim rebalansom su uravnoteženi.

Ravnatelj škole odgovoran je za zakonito i pravilno planiranje i izvršavanje financijskog plana.

U školi se provodi **4** programa koji se financiraju iz različitih izvora financiranja:

1. **Program 2204 – Srednje školstvo-standard**

|  |  |  |  |  |
| --- | --- | --- | --- | --- |
| Razdjel | Program | Plan 2024. | Rebalans 1 2024. | Indeks Rebalans/Plan |
| **030** | **2204** | **1.842.712,34** | **2.152.564,75** | **116,82** |

Program „2204 - Srednje školstvo-standard“ namijenjen je financiranju temeljnih potreba za

poslovanje škole. Iz sredstava navedenog programa pokrivaju se materijalni rashodi škole i

financiraju plaće djelatnika.

Program 2204 provodi se kroz sljedeće aktivnosti:

* Aktivnost A2204-01 – Djelatnost srednjih škola
* Aktivnost A2204-07 – Administracija i upravljanje

1. **Djelatnost srednjih škola**

|  |  |  |  |  |
| --- | --- | --- | --- | --- |
| Razdjel | Aktivnost | Plan 2024. | Rebalans 1 2024. | Indeks Rebalans/Plan |
| **030** | **2204-01** | **196.512,34** | **160.864,75** | **81,86** |

Aktivnost i sredstva namijenjena su financiranju materijalnih rashoda škole, a koji se sastoje od troška prijevoza zaposlenika s posla i na posao, službena putovanja i usavršavanje zaposlenika, za podmirivanje troška uredskog materijala te materijala za čišćenje i higijenu, komunalne usluge, grijanje, usluge održavanja računala, usluge i materijal za redovno i investicijsko održavanje zgrade i prostorija, osiguranje, članarine i ostali rashodi i izdaci povezani s redovnim radom škole.

Rashodi i izdaci zasnivaju se na stanju tekuće 2024. godine te su uspoređeni s prethodnim godinama, no kako za ovu aktivnost škola dobije limit koji ne smije prekoračiti sredstva su raspoređena prema mogućnostima. Kako je Rebalansom 1 limit za financiranje materijalnih rashoda smanjen, škola će pokušati što racionalnije trošiti odobrena sredstva te će štedjeti na svim stavkama plana.

1. **Administracija i upravljanje**

|  |  |  |  |  |
| --- | --- | --- | --- | --- |
| Razdjel | Aktivnost | Plan 2024. | Rebalans 1 2024. | Indeks Rebalans/Plan |
| **030** | **2204-07** | **1.646.200,00** | **1.991.700,00** | **120,99** |

Pod aktivnosti Administracija i upravljanje planiraju se sredstva za rashode plaća zaposlenika škole, doprinosi iz plaće, rashodi za materijalna prava koja zaposlenici imaju prema Kolektivnom ugovoru te naknada za nezapošljavanje osoba s invaliditetom.

S obzirom na Odluku o proglašenju zakona o izmjenama i dopunama zakona o porezu na dohodak (NN 114/23), Uredbe o nazivima radnih mjesta, uvjetima za raspored i koeficijentima za obračun plaće u državnoj službi (NN 22/24) te Zakona o plaćama u državnoj službi i javnim službama (NN 155/23) povećani su iznosi u Rebalansu 1 u odnosu na izvorni plan za 2024. godinu.

1. **Program 2205 – srednje školstvo – iznad standarda**

Program „2205 - Srednje školstvo – iznad standarda“ namijenjen je za podizanje kvalitete i

standarda u školstvu. Kroz navedeni program nastoji se podići nastavni standard na višu razinu,

uključiti učenike u što više aktivnosti, motivirati i povećati sposobnosti učenika njihovim

sudjelovanjem i radom.Program 2205 provodi se kroz više aktivnosti, kao što su Javne potrebe u prosvjeti, Natjecanja i smotre, Projekt e-škole i slično i za njih sredstva planiraju nadležni upravni odjel, a samo za sljedeću aktivnost prihode i rashode planira škola u svom financijskom planu:

* Aktivnost A2205-12 – Podizanje kvalitete i standarda u školstvu

1. **Podizanje kvalitete i standarda u školstvu**

|  |  |  |  |  |
| --- | --- | --- | --- | --- |
| Razdjel | Aktivnost | Plan 2024. | Rebalans 1 2024. | Indeks Rebalans/Plan |
| **030** | **2205-12** | **41.800,00** | **41.927,11** | **100,30** |

Kroz aktivnost A2205-12 škola ostvaruje prihode obavljanjem poslova na tržištu, a to su: namjenski prihodi (izdavanje duplikata svjedodžbi), vlastit prihodi: najam dvorane, najam prostora za tople napitke, pružanje usluga cateringa za različite prigode ili najam praktikuma za polaganje majstorskih ispita. Novčana sredstva uplaćuju se na jedinstveni račun Zadarske županije, što je definirano čl. 60 Zakona o Proračunu (NN 87/08, 136/12, 15/15, 144/21). Kroz sustav Županijske riznice osigurani su svi podaci na temelju kojih se prati ostvarivanje planiranih prihoda i rashoda.

Sva sredstva škole troše se zakonski i namjenski i koriste se za unaprjeđenje nastavno – obrazovnog procesa, administrativnih procesa te redovnog i izvanrednog održavanja prostora unutar i van škole.

Također planirana su sredstva iz Državnog proračuna, odnosno pomoći iz Ministarstva znanosti i obrazovanja, na temelju uplata iz prethodnih godina, a za primjerice besplatne udžbenike učenicima slabijeg socio-ekonomskog statusa, naknadu za prijevoz učenicima s posebnim potreba, novčana sredstva za opremanje knjižnica (lektire, stručna i nastavna literatura) i drugo.

Kako je školi smanjen limit za financiranje materijalnih rashoda, ukoliko bude potrebe dio rashoda škola će financirati iz vlastitih i namjenskih prihoda.

1. **Program 4301 – Razvojni program EU**

Škola sudjeluje u programu „4301 – Razvojni projekti EU“, odnosno u projektu T4301-67 – Projekt pomoćnici u nastavi, u kojem se osiguravanju sredstva za plaće pomoćnika u nastavi s ciljem pružanja potpore uključivanju učenika s teškoćama u razvoju u njima primjerene programe odgoja i obrazovanja u osnovnoškolskim i srednjoškolskim odgojno – obrazovnim ustanovama. Za navedeni projekt škola ne radi plan, jer je za njegovo planiranje zadužena vanjska Agencija.

1. **Program 4306 – Nacionalni EU projekti**

Program „4306 – Nacionalni EU projekti“ namijenjena je financiranju Erasmus+ projekta *'Različiti zajedno'* s kojim se omogućilo nastavnica sudjelovanje na različitim tečajevima kako bi ojačali svoja znanja i vještine u radu s djecom s posebnim potrebama.

Uz njega pod ovaj program spada i projekt T4301-67 –Inkluzija – korak bliže društvu bez prepreka, kojem je svrha ista kao i kod projekta T4301-67 i za njegovo planiranje također je zadužena vanjska Agencija.

* 1. **Projekt Erasmus+ Različiti zajedno**

|  |  |  |  |  |
| --- | --- | --- | --- | --- |
| Razdjel | Aktivnost | Plan 2024. | Rebalans 1 2024. | Indeks Rebalans/Plan |
| **030** | **T4306-16** | **5.506,00** | **5.506,00** | **100** |

U kolovozu 2022. godine je potpisan ugovor o dodjeli bespovratnih sredstava za Erasmus+ KA1 projekt *'Različiti zajedno'* koja se provodio u Hotelijersko- turističkoj i ugostiteljskoj školi Zadar tokom 2022. i 2023. godine. Uplaćeno je 80% odobrenih sredstava za provedbu projekta. Svrha projekta je organizirati timove za inkluzivno učenje, ojačati nastavničke kompetencije u metodologiji rada s učenicima s poteškoćama (u posebnim razrednim odjeljenjima i u redovnoj nastavi), educirati sve učenike o toleranciji, empatiji, asertivnoj komunikaciji i prihvaćanju različitosti i jedinstvenosti pojedinca. Aktivnosti se odnose na nastavničke mobilnosti i diseminaciju evaluacija. Do kraja 2023. godine odrađene su sve mobilnosti, a u 2024. godini škola bi trebala dobiti preostalih 20 % prihoda.

Rebalansom 1 sredstva su se rasporedila kako bi se podigla kvaliteta nastave na što višu razinu i to kontinuiranim kvalitetnim usavršavanjem nastavnika, sudjelovanjem na seminarima i stručnim skupovima te podizanjem materijalnih i drugih uvjeta u školi, a sve u skladu s Planom i programom škole i njenim mogućnostima.

Škola se kod učenika trudi razviti samoinicijativnost, marljivost, odgovornost, ali i njihovu poduzetnost kroz uključivanje u razne slobodne aktivnosti, sudjelovanje u manifestacijama, natjecanja, vježbeničke prakse, kao i druge školske projekte te ih osposobiti za rad ili nastavak školovanja prema zahtjevima tržišnog gospodarstva.

I nadalje će se odgovorno, zakonito, namjenski, transparentno i svrhovito koristiti proračunska sredstva, kroz pravilno planiranje i kontrolu izvršavanja financijskog plana, a zbog teškog stanja u gospodarstvu nastavit će se mjere racionalizacije i štednje.

Ravnateljica

**Diana Radić Škara, prof.**